**ELŐTERJESZTÉS**

**A KÉPVISELŐ-TESTÜLET**

**2021.október 4.-i rendes ülésére**

**Előterjesztés**

**Kulturális ágazatban foglalkoztatottak bértámogatása**

**A napirendet tárgyaló ülés dátuma:** 2021.10.04.

**A napirendet tárgyaló ülés:** Pénzügyi Bizottság, Képviselő-testület

**Az előterjesztést készítette:** jegyző

**Előterjesztő:** Polgármester

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes** / rendkívüli

**A határozat elfogadásához szükséges többség típusát**: **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Önkormányzati költségvetési források

**4. Tényállás bemutatása:**

A Kormány a kulturális ágazatban foglalkoztatottak munkájának anyagi elismerésének biztosítása érdekében differenciált 6%-os béremelésről döntött a tavalyi évben. A 2021.évi béremeléshez biztosított többletforrást a Kormány beépítette a ,,Települési önkormányzatok kulturális feladatainak támogatása,, című központi feladatalapú támogatásba.

Ez az emelt összegű normatíva javasolt fedezni a megnövekedett bérköltséget, mivel a feladat finanszírozásba beépült többlet a 6 %-os bérfejlesztési célra fordítható.

2020.évben a település a ,,települési önkormányzatok kulturális feladatainak támogatása jogcímen,, 5.292.000.- Ft támogatást kapott az államtól, 2021.évben a megnövelt támogatás összege 9.463.370.- Ft.

A Pénzügyminisztérium és az Emberi Erőforrások Minisztérium felelős államtitkárainak közös levelében tájékoztatták valamennyi kulturális intézményt fenntartó települési önkormányzatot arról, hogy az emelt összegű normatíva bérfejlesztési célokra való fordítása nem csak kívánatos, de az egyre növekvő ágazati várakozások teljesítéséhez elengedhetetlen.

Az önkormányzatnál kulturális ágazatban foglalkoztatott ( 3 fő, 1 fő intézményvezető, 1 fő művelődés szervező és 1 fő könyvtáros ) esetében a 6 %-os béremeléssel számolva a többlet bérköltség összege havi 60.000.- Ft + járulékai.

A 2021.évi költségvetés tervezésekor a bizonytalan költségvetési helyzet miatt a képviselő-testület nem biztosította fedezetet a bértámogatás biztosítására. A központi elvonások kompenzálására nyújtott évközbeni támogatások a költségvetés tervezésekor nem ismert többlet bevételt jelentettek.

Javaslom a képviselő-testület részére, hogy a Kodolányi János Közösségi Ház és Könyvtár intézménynél a kulturális ágazatban foglalkoztatottak részére a ,,Települési önkormányzatok kulturális feladatainak támogatása ,,feladatfinanszírozás keretében megnövelt támogatásból +6%-os bértámogatást a személyi juttatások soron biztosítson.

A kulturális intézmény intézményvezetője tekintetében az egyéb munkáltatói jogokat a képviselő-testület biztosítsa, így az ő esetében a polgármester dönt a béremelésről.

Telki, 2021. szeptember 21.

Deltai Károly

polgármester

**Határozati javaslat**

**Telki község Önkormányzat**

 **Képviselő-testülete**

**/ 2021. (IX. .) Önkormányzat határozata**

**Kulturális ágazatban foglalkoztatottak bértámogatása**

Telki Község Önkormányzat képviselő-testülete úgy határoz, hogy a Kodolányi János Közösségi Ház és Könyvtár intézmény személyi juttatások előirányzatot ………….. Ft-tal megemeli a kulturális ágazatban foglalkoztatottak részére biztosítandó +6%-os bértámogatás biztosítása érdekében.

Az előirányzat módosítás fedezete a 2021.évi költségvetés tartalék kerete.

Határidő: …………

Felelős: Polgármester